Umijas-Grobes plūdmaiņas komplekss
Umijas-Grobes plūdmaiņas komplekss (spāņu: Complejo intermareal Umia-Grove) ir piekrastes mitrājs Spānijas ziemeļrietumos, Galisijas Pontevedras provincē Arousas līcī. Teritorija sastāv no plūdmaiņām pakļautas piekrastes zonas, saldūdens lagūnas un krasta zonas. Teritorija ir svarīga putnu ziemošanas vieta. Sezonas laikā šeit uzturas vairāk nekā 10 000 īpatņu. 1989. gadā Umijas-Grobes plūdmaiņas komplekss tika iekļauts Rāmsaras konvencijas aizsargājamo vietu sarakstā.